མཛད་སྒོ་དེ་རྡ་ས་ཐེག་ཆེན་ཆོས་གླིང་གཙུག་ལག་ཁང་དུ་གོ་སྒྲིག་བྱས་པ་དང་།མཛད་སྒོའི་ཐོག་རྒྱ་གར་ཧི་ཅལ་མངའ་སྡེའི་བློན་ཆེན་ཕེབས་ཀྱི་ཡོད་པར་བརྟེན།ཞོགས་པ་སྔ་པོ་ནས་གཙུག་ལག་ཁང་གི་ཕྱི་ནང་དུ་སྐུ་སྲུང་ཉེན་རྟོག་པ་བཀྲམ་འདུག་ལ།མི་མང་ཡང་ཧ་ཅང་མང་པོ་འཛོམས་ཡོད་པ་རེད།དེ་བཞིན་བོད་མིའི་སྒྲིག་འཛུགས་ཀྱི་མང་གཙོའི་ཀ་བ་གསུམ་གྱི་མཛད་གཙོ་རྣམ་པ་དང་།སྐུ་མགྲོན་གཙོ་བོ་རྒྱ་གར་ཧི་མ་ཅལ་མངའ་སྡེའི་བློན་ཆེན་པཱེ་རམ་ཀུ་མར་རྡུ་མལ་མཆོག་གིས་དབུས་རྒྱ་གར་གྱི་དཔོན་རིགས་ཁག་ཅིག་ཕེབས་ཡོད་པ་རེད།སྐུ་མགྲོན་རྣམས་བཞུགས་གྲལ་དུ་འཁོད་རྗེས་བོད་གཞུང་ཟློས་གར་ཚོགས་པའི་རྔ་རོལ་དང་སྦྲགས།བཀའ་ཁྲི་བློ་བཟང་སེང་གེ་མཆོག་གིས་བོད་ཀྱི་རྒྱལ་བསྒྲེངས་འཛུགས་དང་།མངའ་སྡེའི་བློན་ཆེན་མཆོག་གིས་རྒྱ་གར་གྱི་རྒྱལ་དར་བསྒྲངས་འཛུགས་གནང་ཡོད་པ་རེད།དེ་རྗེས་བོད་གཞུང་ཟློས་གར་ཚོགས་ཚོགས་མང་གཙོའི་རོལ་གཞིས་བཏང་ཡོད་པ་རེད།